《晚归》
宋代·吴沆

夕阳西欲没，宛转山气昏。
独逝颇无累，时欣暗经林。
栖鸟未稳集，归马无奔声。
恍忽自得意，兴来谁与言。

作者简介：（1116—1172）抚州崇仁人，字德远，号无莫居士。博学通经史。高宗绍兴十六年与弟吴澥各献所著书于朝，以误抵庙讳罢归。隐居环溪，人称环溪先生。及卒，门人私谥文通先生。有《通言》、《易璇玑》、《环溪集》、《环溪诗话》等。